b'\n_START_ARTICLE_\nRoparski orel\n_START_SECTION_\nOpis\n_START_PARAGRAPH_\nRoparski orel je okoren, miren pti\xc4\x8d zelo razli\xc4\x8dnih odtenkov perja rjave barve. Po velikosti sodi nekako med planinskega orla in velikega klinka\xc4\x8da, le da od njiju dosti manj leta in redkeje jadra v vzgorniku. V letu spominja na kraljevega orla, le da je pri roparskem orlu pri prehodu v dlanska peresa vidna zajeda. V letu ima dolge, \xc5\xa1iroke peruti ter dolg in zaokro\xc5\xbeen rep. Zraste od 66 do 78 cm in ima razpon kril od 158 do 173\xc2\xa0cm. Po navadi leta nizko pri tleh s te\xc5\xbekimi in okornimi zamahi peruti. Na plen pre\xc5\xbei navadno na tleh ali na ni\xc5\xbejih drevesih._NEWLINE_Hrani se s srednje velikimi sesalci in pticami, v\xc4\x8dasih pa tudi z mrhovino. Ime izvira iz dejstva, da pogosto krade hrano drugim orlom._NEWLINE_Gnezdi enkrat na leto ob razli\xc4\x8dnem \xc4\x8dasu v gnezdih na drevesih.'